León XIII, papa

dereita|miniatura|Escudo do papa.
**León XIII**, nado como **Vincenzo Gioacchino Pecci** en Carpineto Romano (provincia de Roma, Italia) o 2 de marzo de 1810 e finado en Roma o 20 de xullo de 1903, foi un eclesiástico católico latino italiano, 256º Papa da Igrexa católica dende o 20 de febreiro de 1878 até o seu pasamento.
## Traxectoria 
Procedente dunha familia aristocrática do Lacio, ordenouse sacerdote en 1837. Estudou na academia da diplomacia vaticana e foi destinado como nuncio a Bruxelas (1843-46). Logo exerceu como arcebispo de Perugia, de 1846 a 1877, e Pío IX fíxoo cardeal en 1856.

Nos anos seguintes produciuse a unificación italiana (1859-70), que supuxo a liquidación dos Estados Pontificios e o enfrontamento radical entre a Igrexa católica e o Estado liberal (especialmente, o novo Reino de Italia). A postura moderada que mantivo nestes temas o cardeal Pecci converteuno nun candidato idóneo para suavizar as tensións, razón que probablemente influíu na decisión do Colexio Cardenalicio de o elixir papa ó morrer Pío IX en 1878.

O seu longo pontificado significou un achegamento da Igrexa ás realidades do mundo moderno. Fronte ó crecente problema obreiro, creou unha doutrina social da Igrexa que condenaba tanto o socialismo coma o capitalismo liberal, destacando a función social do traballo e da propiedade e propondo un ideal de harmonía entre ambos (encíclica Rerum Novarum, 1891). O realismo político e a habilidade diplomática do papa permitiron poñer fin á hostilidade do réxime imperial alemán cara ós católicos (abandono por Otto von Bismarck da Kulturkampf en 1879 e visita a Roma do emperador Guillerme II en 1888); igualmente, propugnou o fin da confrontación entre a Igrexa francesa e a Terceira República, avalando a participación dos católicos franceses no réxime republicano; pero, en cambio, mantivo o enfrontamento co Estado italiano, insistindo no boicot dos católicos italianos á vida política nacional.

Este papa expediu a *Bula Deus Omnipotens* o 1 de novembro de 1884. Nesta bula o Pontífice ratifica o privilexio de que se celebre o ano xubilar sempre que o día do Apóstolo, o 25 de xullo, sexa Domingo. O texto non só avala o achado das reliquias, senón que realiza unha confirmación xeral de toda a tradición compostelá mediante o que José Guerra Campos cualifica como unha *“síntese histórica xacobea”* xa que na bula afírmase que *“unha estrela moi luminosa, como desprendida do ceo, que co seu fulgor indicaba o lugar onde foron sepultados os restos sagrados”.*

Reforzou os lazos coa Igrexa norteamericana, fomentando a expansión do catolicismo nos Estados Unidos. Con todo, León XIII contribuíu a dotar a Igrexa dun novo protagonismo a escala mundial, reforzado por dous tipos de iniciativas súas: por un lado, o achegamento á Igrexa anglicana e ós ortodoxos gregos, que iniciou a tendencia ecuménica dos papas do século XX; e por outro, o impulso da acción misioneira, especialmente en África.

## Encíclicas 
* *Ad Extremas* (24 de xuño de 1893)
* *Adiutricem* (5 de setembro de 1895)
* *Aeterni Patris* (4 de agosto de 1879)
* *Affari Vos* (8 de decembro de 1897)
* *Annum Sacrum* (25 de maio de 1899)
* *Arcanum Divinae* (10 de febreiro de 1880)
* *Augustissimae Virginis Mariae* (12 de setembro de 1897)
* *Au Milieu des Sollicitudes* (16 de febreiro de 1892)
* *Auspicato Concessum* (17 de setembro de 1882)
* *Caritatis* (19 de marzo de 1894)
* *Caritatis Studium* (25 de xullo de 1898)
* *Catholicae Ecclesiae* (20 de novembro de 1890)
* *Christi Nomen* (24 de decembro de 1894)
* *Constanti Hungarorum* (2 de setembro de 1893)
* *Cum Multa* (8 de decembro de 1882)
* *Custodi di quella Fede* (8 de decembro de 1892)
* ''Dall'alto dell'Apostolico Seggio* (15 de outubro de 1890)
* *Depuis le Jour* (8 de setembro de 1899)
* *Diuturni temporis* (5 de setembro de 1898)
* *Diuturnum* (29 de xuño de 1881)
* *Divinum illud munus* (9 de maio de 1897)
* *Dum Multa* (24 de decembro de 1902) 
* *Etsi Cunctas* (21 de decembro de 1888)
* *Etsi Nos* (15 de febreiro de 1882)
* *Exeunte Iam Anno* (25 de decembro de 1888)
* *Fidentem Piumque Animum* (20 de setembro de 1896)
* *Fin dal Principio* (8 de decembro de 1902) 
* *Grande Munus* (30 de setembro de 1880)
* *Graves de Communi Re* (18 de xaneiro de 1901)
* *Gravissimas* (16 de maio de 1901)
* *Humanum Genus* (20 de abril de 1884)
* *Iampridem* (6 de xaneiro de 1886)
* *Immortale Dei* (1 de novembro de 1885)
* *In Amplissimo* (15 de abril de 1902)
* *Inimica Vis* (8 de decembro de 1892)
* *In Ipso* (3 de marzo de 1891)
* *In Plurimis* (5 de maio de 1888)
* *Inscrutabili Dei Consilio* (21 de abril de 1878)
* *Insignes* (1 de maio de 1896)
* *Inter Graves* (1 de maio de 1894)
* *Iucunda Semper Expectatione* (8 de setembro de 1894)
* *Laetitiae Sanctae* (8 de setembro de 1893)
* *Libertas* (20 de xuño de 1888)
* *Licet Multa* (3 de agosto de 1881)
* *Litteras a Vobis* (2 de xullo de 1894)
* *Longinqua* (6 de xaneiro de 1895)
* *Magnae Dei Matris* (8 de setembro de 1892)
* *Magni Nobis* (7 de marzo de 1889)
* *Militantis Ecclesiae* (1 de agosto de 1897)
* *Mirae Caritatis* (28 de maio de 1902)
* *Nobilissima Gallorum Gens* (8 de febreiro de 1884)
* *Non Mediocri* (25 de outubro de 1893)
* *Octobri Mense* (22 de setembro de 1891)
* *Officio Sanctissimo* (22 de decembro de 1887)
* *Omnibus Compertum* (21 de xullo de 1900)
* *Pastoralis* (25 de xullo de 1891)
* *Pastoralis Officii* (12 de setembro de 1891)
* *Paternae* (18 de setembro de 1899)
* *Paterna Caritas* (25 de xullo de 1888)
* *Pergrata* (14 de setembro de 1886)
* *Permoti Nos* (10 de xullo de 1895)
* *Providentissimus Deus* (18 de novembro de 1893)
* *Quae Ad Nos* (22 de novembro de 1902) 
* *Quam Aerumnosa* (10 de decembro de 1888)
* *Quamquam Pluries* (15 de agosto de 1889)
* *Quam Religiosa* (16 de agosto de 1898)
* *Quarto Abeunte Saeculo* (16 de xullo de 1892)
* *Quod Anniversarius* (1 de abril de 1888)
* *Quod Apostolici Muneris* (28 de decembro de 1878)
* *Quod Auctoritate* (22 de decembro de 1885)
* *Quod Multum* (22 de agosto de 1886)
* *Quod Votis* (30 de abril de 1902)
* *Quum Diuturnum* (25 de decembro de 1898)
* *Reputantibus* (20 de agosto de 1901)
* *Rerum Novarum* (15 de maio de 1891)
* *Saepe Nos* (24 de xuño de 1888)
* *Sancta Dei Civitas* (3 de decembro de 1880)
* *Sapientiae Christianae* (10 de xaneiro de 1890)
* *Satis Cognitum* (29 de xuño de 1896)
* *Spectata Fides* (27 de novembro de 1885)
* *Spesse Volte* (5 de agosto de 1898)
* *Superiore Anno* (30 de agosto de 1884)
* *Supremi Apostolatus Officio* (1 de setembro de 1883)
* *Tametsi Futura Prospicientibus* (1 de novembro de 1900)
* *Urbanitatis Veteris* (20 de novembro de 1901)
* *Vi è Ben Noto'' (20 de setembro de 1887)

## Galería de imaxes

Leo XIII..jpg
Papst leo xiii a.jpg
LeoXIIIcrown.jpg
Papst Leo XIII 1898.jpg
Cardinal Camerlengo certifying a papal death.JPG
Leo XIII.gif

## Véxase tamén